Το **Κολλέγιο Μέρτον** (*Merton College*) είναι ένα από τα 39 καταστατικά κολλέγια του Πανεπιστημίου της Οξφόρδης στην Αγγλία. Ιδρύθηκε στη δεκαετία του 1260, όταν ο Γουώλτερ ντε Μέρτον (*Walter de Merton*), καγκελάριος του Ερρίκου Γ' και στη συνέχεια του Εδουάρδου Α', συνέταξε για πρώτη φορά το καταστατικό μιας ανεξάρτητης ακαδημαϊκής κοινότητας και δημιούργησε κληροδοτήματα για να την υποστηρίξει οικονομικά. Ένα σημαντικό χαρακτηριστικό του ιδρύματος του Γουώλτερ ντε Μέρτον ήταν ότι το «κολλέγιο» αυτό επρόκειτο να είναι αυτοδιοικούμενο και η διαχείριση των κληροδοτημάτων ανατέθηκαν απευθείας στον Διευθυντή και τους Εταίρους του «κολλεγίου».

Μέχρι το 1274, όταν ο Γουώλτερ ντε Μέρτον αποσύρθηκε από τη βασιλική υπηρεσία και έκανε τις τελικές αναθεωρήσεις στο καταστατικό του κολλεγίου, η κοινότητα εγκαταστάθηκε στον χώρο όπου είναι μέχρι σήμερα, στη νοτιοανατολική γωνία της παλαιάς πόλης της Οξφόρδης και ξεκίνησε ένα γρήγορο πρόγραμμα οικοδόμησης. Η κυρίως αίθουσα, το παρεκκλήσιο και η μπροστινή αυλή ολοκληρώθηκαν πριν από τα τέλη του 13ου αιώνα. Η Αυλή Μομπ (*Mob Quad*), η πιο γνωστή από τις αυλές του Μέρτον, κατασκευάστηκε μεταξύ 1288 και 1378, και φέρεται να είναι η παλαιότερη αυλή στην Οξφόρδη, ενώ η βιβλιοθήκη του κολλεγίου, που βλέπει προς την Αυλή Μομπ και χρονολογείται από το 1373, είναι η παλαιότερη συνεχώς λειτουργούσα βιβλιοθήκη για πανεπιστημιακούς ακαδημαϊκούς και φοιτητές στον κόσμο.

Όπως πολλά από τα κολλέγια της Οξφόρδης, το Μέρτον επέτρεψε την εισαγωγή γυναικών φοιτητών το 1979, ύστερα από περισσότερους από επτά αιώνες ως ίδρυμα μόνο για άνδρες. Η σημερινή διευθύντρια του Μέρτον, Άιριν Τρέισυ (*Irene Tracey*), διορίστηκε το 2019 και είναι η δεύτερη γυναίκα διευθύντριά του.

Μεταξύ των σημαντικότερων αποφοίτων του κολλεγίου και μελών της ακαδημαϊκής του κοινότητας συμπεριλαμβάνονται τέσσερις κάτοχοι του βραβείου Νόμπελ και ο συγγραφέας Τζ. Ρ. Ρ. Τόλκιν (Αγγλικά: *J.R.R. Tolkien*), ο οποίος ήταν καθηγητής Αγγλικής Γλώσσας και Λογοτεχνίας του Μέρτον από το 1945 έως το 1959. Το Μέρτον είναι ένα από τα πλουσιότερα κολλέγια της Οξφόρδης και είχε κεφάλαια συνολικού ύψους 298 εκατομμυρίων λιρών τον Ιούλιο του 2020. Το Μέρτον είναι φημισμένο για τις ακαδημαϊκές επιτυχίες των μελών του, κατέχοντας συχνά την πρώτη θέση της κατάταξης Νόρινγκτον (Norrington Table) τα τελευταία χρόνια.

Τα κολλέγια του Πανεπιστημίου της Οξφόρδης
------------------------------------------

* Γιουνιβέρσιτι
* Γκρην Τέμπλετον
* Γούλφσον
* Γούστερ
* Γουώνταμ
* Έξετερ
* Κέλλογκ
* Κημπλ
* Κόρπους Κρίστι
* Κουήνς
* Κράιστ Τσερτς
* Λέιντι Μάργκαρετ
* Λίνακερ
* Λίνκολν
* Μάνσφηλντ
* Μέρτον
* Μπέιλιολ
* Μπρέιζνοουζ
* Μώντλιν
* Νάφηλντ
* Νιου
* Όριελ
* Πέμπρουκ
* Ρούμπεν
* Σαιντ Ανς
* Σαιντ Άντονις
* Σαιντ Έντμουντ
* Σαιντ Κάθρηνς
* Σαιντ Κρος
* Σαιντ Πήτερς
* Σαιντ Τζωνς
* Σαιντ Χίλντας
* Σαιντ Χιούζ
* Σόμερβηλ
* Τζίζους
* Τρίνιτι
* Χάρρις Μάντσεστερ
* Χέρτφορντ
* Ωλ Σόουλς

Φωτογραφίες από το κολλέγιο
---------------------------

* Το παρεκκλήσιο του κολλεγίου ΜέρτονΤο παρεκκλήσιο του κολλεγίου Μέρτον
* Η μπροστινή αυλή και η κύρια είσοδος του κολλεγίουΗ μπροστινή αυλή και η κύρια είσοδος του κολλεγίου
* Η Αυλή ΜομπΗ Αυλή Μομπ
* Η νότια πτέρυγα της βιβλιοθήκηςΗ νότια πτέρυγα της βιβλιοθήκης
* Υδρόγειος σφαίρα του 16ου αιώναΥδρόγειος σφαίρα του 16ου αιώνα
* Η αυλή των Εταίρων του κολλεγίουΗ αυλή των Εταίρων του κολλεγίου
* Η αυλή του αγίου ΆλμπανςΗ αυλή του αγίου Άλμπανς
* Το εσωτερικό του παρεκκλησίουΤο εσωτερικό του παρεκκλησίου
* Η οδός Μέρτον στην ΟξφόρδηΗ οδός Μέρτον στην Οξφόρδη
* Ὀψη της αυλής των Εταίρων από την μπροστινή αυλήὈψη της αυλής των Εταίρων από την μπροστινή αυλή

Παραπομπές
----------

1. 1 2  «Αριθμός φοιτητών». University of Oxford. Ανακτήθηκε στις 1 Μαΐου 2022.
2. ↑  Martin & Highfield 1997, σελίδες 1-2.
3. ↑  Bott, 1993 & p. 16.
4. ↑  «Βιβλιοθήκη & Αρχεία Κολλεγίου Μέρτον». Ανακτήθηκε στις 13 Μαΐου 2022.
5. ↑  «750 Χρόνια του Κολλεγίου Μέρτον». *www.merton.ox.ac.uk* (στα Αγγλικά). Αρχειοθετήθηκε από το πρωτότυπο στις 5 Μαΐου 2018. Ανακτήθηκε στις 13 Μαΐου 2022.
6. ↑  «Κατάταξη Πτυχίων στην Οξφόρδη». Ανακτήθηκε στις 13 Μαΐου 2022.

Πηγές
-----

* Bott, A. (1993). *Merton College: A Short History of the Buildings*. Oxford: Merton College. ISBN 0-9522314-0-9.
* Martin, G.H.· Highfield, J.R.L. (1997). *A History of Merton College*. Oxford: Oxford University Press. ISBN 0-19-920183-8.